Diari Oficial de la Generalitat Valenciana


Sumari del DOGV 4843, del 16-09-2004 (2004/9081)

RESOLUCIÓ de 2 de setembre de 2004, del Rectorat de la Universitat de València, per la qual es convoca a concurs públic una plaça de becari d'investigació BI04-53, en el Departament d'Estadística i Investigació Operativa de la Facultat de Ciències Matemàtiques.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4843

Data del DOGV
:   16-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9081


Data del document
:   02-09-2004

Organisme emissor
:   Universitat de València

Tipus de document
:   Resolució

Descriptors 

:   * estadística
    * assignació per estudis
    * matemàtiques
    * ajuda pública
    * universitat
    * suport econòmic

RESOLUCIÓ de 2 de setembre de 2004, del Rectorat de la Universitat de València, per la qual es convoca a concurs públic una plaça de becari d'investigació BI04-53, en el Departament d'Estadística i Investigació Operativa de la Facultat de Ciències Matemàtiques. [2004/Q9081]
  
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986, i segons que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents bases de la convocatòria:
  
1. Títol del projecte
  
«Análisis estadístico del padrón municipal de habitantes», dirigit pel professor Francisco Montes Suay, del Departament d'Estadística i Investigació Operativa de la Facultat de Ciències Matemàtiques.
  
2. Nombre de places
  
Una.
  
3. Perfil de la beca
  
3.1 Requisits:
  
3.1.1 Llicenciatura en Ciències Matemàtiques i/o Ciències i Tècniques Estadístiques.
  
3.1.2 Alumne de tercer cicle (o compromís de matricular-s'hi).
  
3.2. Mèrits que es valoraran:
  
- Estar familiaritzats amb els paquets de software matemàtic i estadístic habituals (Matemàtica, Mathlab, SPSS, S-Plus, R?).
  
- Per als llicenciats en Ciències Matemàtiques es valorarà estar en possessió de les especialitats d'Inferència Estadística i/o Investigació Operativa o haver cursat assignatures de les dues especialitats.
  
3.3. Objectius de la beca:
  
- Col·laborar en el projecte.
  
3.4. Condicions de la beca:
  
3.4.1 Durada: un any.
  
3.4.2 Dotació: 1.000 euros/mes bruts.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 83 de la Llei Orgànica d'Universitats.
  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.
  
3.4.5 El benefici d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6 El gaudiment d'aquesta beca i/o d'altres de característiques anàlogues, no podrà superar els 48 mesos de duració total.
  
3.4.7 Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació
  
Instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats. Els sol·licitants podran recuperar els documents originals presentats amb les sol·licituds desestimades transcorregudes tres mesos des de la resolució de la convocatòria. Una vegada conclòs aquest termini seran destruïts.
  
5. Termini de presentació de sol·licituds
  
Les sol·licituds s'hauran de presentar al Registre General o registres auxiliars de la Universitat de València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant els 10 dies hàbils següents a la data de publicació d'aquesta convocatòria, adreçades al Vicerectorat d'Investigació.
  
6. Procediment de selecció
  
Les sol·licituds seran avaluades per un tribunal delegat a l'efecte per la comissió d'investigació, segons el Reglament per a la Selecció de Becaris d'Investigació de la Universitat de València a càrrec de projectes d'investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.
  
7. Informació
  
Per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució, que posa fi a la via administrativa, és podrà presentar un recurs contenciós administratiu davant el Tribunal Superior de Justicia de la Comunitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la publicació.
  
València, 2 de setembre de 2004.- La Vicerectora d'Investigació: Maria Josep Cuenca.